rejauldu/bengali-wikipedia huggingface dataset:
দন্ডি আদিগাল নায়নার বা দান্ডিয়াদিগাল নায়নার হলেন ৩১তম নয়নার সাধু। পেরিয়া পুরানম (১৩শ শতাব্দী) এবং তিরুথোন্ডার থোগাই (১০ম শতাব্দী) - এর মতো ঐতিহ্যবাহী সন্তজীবনিগুলি তাকে হিন্দু দেবতা শিবের একজন মহান ভক্ত হিসাবে বর্ণনা করে।   জীবনের বিবরণ    দন্ডি আদিগল, শিবের একজন অন্ধ ভক্ত, প্রায়ই চোল রাজ্যে তার জন্মস্থান তিরুভারুরের শিব মন্দির প্রদক্ষিণ করতেন এবং তাকে উপাসনাকালে শিব পঞ্চাক্ষর মন্ত্র উচ্চারণ করতে দেখা যেত।dhaNdiyadigaL nAyanAr  অনেক জৈন কাঠামো তিরুবারুরের শিব মন্দিরের চত্বরে দখল করেছিল, তিরুবারুর ছিল তখনকার একটি বিশিষ্ট জৈন বসতি। দন্ডি আদিগাল পবিত্র মন্দির পুকুরটি পুনর্নির্মাণের সিদ্ধান্ত নেন, যার পশ্চিম তীরে জৈন বাড়িগুলি ছিল। যেহেতু দন্ডি আদিগাল অন্ধ ছিলেন, তিনি মাটি খুঁড়ে দড়ি বেঁধে একটি চৌকি তৈরি করেন। দড়ির অপর প্রান্তটিও বাঁধা ছিল পাড়ে খাড়া আরেকটি খুঁটিতে। তিনি কোদাল ব্যবহার করে খনন শুরু করেন এবং একটি ঝুড়িতে কাদা সংগ্রহ করেন এবং দড়ি স্পর্শ করে পাড়ে ফিরে যান এবং কাদা ফেলে ঝুড়িটি খালি করেন। জৈনরা খননকার্য বিরক্ত হয়েছিল। তারা মনে করেছিল কাজটি মাটির অণুজীব এবং পোকামাকড়ের ক্ষতি করবে, যা জৈন ধর্মে একটি পাপ। তারা দন্ডি অন্ধ আদিগালকে উপহাস করে। কিছু সংস্করণ অনুসারে, শিব যদি দন্ডি আদিগলের দৃষ্টিশক্তি ফিরিয়ে দেন তবে জৈনরা শহর ছেড়ে যাওয়ার প্রতিশ্রুতি দিয়েছিলেন। জৈনরা খুঁটিগুলি সরিয়ে খননের সরঞ্জাম ছিনিয়ে নিয়ে কাজ বন্ধ করে দেয়।  দন্ডি আদিগল শিবের কাছে সাহায্যের জন্য অনুরোধ করলেন। কিছু সংস্করণে, শিব তাকে আশ্বস্ত করার জন্য দন্ডি আদিগালের স্বপ্নে আবির্ভূত হন এবং তারপরে চোল রাজার স্বপ্নে দেখা দেন যাকে তিনি বিষয়টি সমাধান করার নির্দেশ দেন। সমস্ত সংস্করণে, একটি অলৌকিক ঘটনা ঘটে এবং দন্ডি আদিগালের দৃষ্টিশক্তি পুনরুদ্ধার করা হয় এবং জৈনরা রাজার উপস্থিতিতে অন্ধ হয়ে যায়। জৈনরা ঘটনার পর রাজার আদেশে বা তাদের প্রতিশ্রুতি অনুসারে অথবা আরও ঐশ্বরিক ক্রোধের ভয়ে তিরুবারুর পরিত্যাগ করে। রাজা কর্তৃক মন্দিরের পুকুরের সংস্কার সম্পন্ন হয়।   শ্রদ্ধা   যেহেতু বিশ্বাস করা হয় যে দন্ডি আদিগাল নায়নার তামিল পাঙ্গুনি মাসের সদয়ম্ নক্ষত্রে ( শতাভিষেক ) জন্মগ্রহণ করেছিলেন, তাই নির্দিষ্ট দিনটিতে সমস্ত শিব মন্দিরে গুরু পূজা দিবস পালন করা হয়।   তথ্যসূত্র   বিষয়শ্রেণী:নয়নমার
বিরিষ লাল বিরিষ হল এক জাতের বাংলাদেশি গরু যা রেড চিটাগাং, সুন্দরী গরু, অষ্টমুখী লাল গরু, চাটগাঁইয়া গরু নামেও পরিচিত।  বর্ণনা লাল বিরিষের উৎপত্তি ও বিস্তার ঘটেছে চট্টগ্রাম অঞ্চলে। এই গরু বেশি দেখা যায় রাউজান, সাতকানিয়া, আনোয়ারা, পটিয়া, চন্দনাইশ ও বাঁশখালী উপজেলায়। তবে, নোয়াখালী ও কুমিল্লা জেলাতেও এই জাতের গরু দেখতে পাওয়া যায়।   লাল রঙের এই গরুর ওজন ৩ থেকে ১০ মণ পর্যন্ত হতে পারে। এর পা খাটো এবং এটি আকারে ছোট। চট্টগ্রামের ৫টি উপজেলায় পরিচালিত গবেষণায় দেখা যায়, এদের দৈনিক দুধ উৎপাদন ২.৭ লিটার, এক বিয়ানে দুগ্ধদানকাল ২১৫ দিন এবং এক বিয়ানে প্রাপ্ত দুধের পরিমাণ সর্বমোট ৫৮১ লিটার। ৬-৭ বছর বয়সে অথবা ৫ম বিয়ানে দুধের পরিমাণ বেশি পাওয়া যায় যার পরিমাণ ৫৫০-৬০০ লিটার।  একসময় লাল বিরিষ ব্যতীত অন্য কোন গরু চট্টগ্রাম অঞ্চলের লোকেরা মেজবান বা কোরবানির ঈদে জবাই করতেন না। তবে সংকরায়নের দরুন গরুর এই জাতটির বিশুদ্ধতা হুমকির সম্মুখীন। চট্টগ্রামে বিশুদ্ধ লাল বিরিষের পরিমাণ আট থেকে দশ হাজার।  তথ্যসূত্র  বিষয়শ্রেণী:বাংলাদেশী গরুর জাতি বিষয়শ্রেণী:লাল রঙের গরু বিষয়শ্রেণী:প্রাণিসম্পদ
থাম্ব উইলিয়াম স্ট্যানলি শেফার্ড (১২ মার্চ ১৯১০ - ১১ অক্টোবর ২০০২) একজন ব্রিটিশ রক্ষণশীল রাজনীতিবিদ ছিলেন।   শিক্ষা এবং কর্মজীবন  শেফার্ড ক্রিওয়েতে শিক্ষিত ছিলেন এবং ম্যানচেস্টার চেম্বার অফ কমার্সের একজন ম্যানুফ্যাকচারিং কেমিস্ট এবং কোম্পানির পরিচালক এবং পরিচালক হিসাবে কাজ করেছিলেন। তিনি দ্বিতীয় বিশ্বযুদ্ধের সময় ফ্রান্স, বেলজিয়াম এবং নেদারল্যান্ডসে সেনাবাহিনীর সাথে কাজ করেছিলেন, লেফটেন্যান্ট পদে পৌঁছেছিলেন।  শেফার্ড ১৯৪৫ সালের সাধারণ নির্বাচনে বাকলোর সংসদ সদস্য এবং ১৯৫০ থেকে ১৯৬৬ পর্যন্ত চেডলের জন্য সংসদ সদস্য নির্বাচিত হন, যখন তিনি লিবারেল ডাঃ মাইকেল উইনস্টানলির কাছে পরাজিত হন।  পার্লামেন্টে, শেফার্ড বাণিজ্য ও শিল্প সংক্রান্ত রক্ষণশীল সংসদীয় কমিটির একজন সিনিয়র সদস্য হিসেবে কাজ করেছেন এবং শিল্প ও সামাজিক বিষয়ে ব্যাপকভাবে লিখেছেন।  তিনি সমকামী বিরোধী আইনের সংস্কারের বিরুদ্ধেও কথা বলেছিলেন, একবার বলেছিলেন "সমকামিতাকে দেখার সঠিক উপায় হল এটিকে আলাদা কিছু হিসাবে বিবেচনা করা নয় বরং এমন কিছু হিসাবে বিবেচনা করা যা আমাদের জীবনের পরিস্থিতি বা দুর্বলতার কারণে আমাদের মধ্যে কেউ আত্মসমর্পণ করতে পারে। আমাদের দৃষ্টিভঙ্গি আমাদের সংবেদনশীল করে তোলে।"  ১৯৮০-এর দশকে, তিনি সোশ্যাল ডেমোক্রেটিক পার্টিতে (এসডিপি) যোগ দেন।   তথ্যসূত্র             বহিঃসংযোগ      বিষয়শ্রেণী:যুক্তরাজ্যের সংসদ সদস্য ১৯৬৪-১৯৬৬ বিষয়শ্রেণী:যুক্তরাজ্যের সংসদ সদস্য ১৯৫৯-১৯৬৪ বিষয়শ্রেণী:যুক্তরাজ্যের সংসদ সদস্য ১৯৫৫-১৯৫৯ বিষয়শ্রেণী:যুক্তরাজ্যের সংসদ সদস্য ১৯৫১-১৯৫৫ বিষয়শ্রেণী:যুক্তরাজ্যের সংসদ সদস্য ১৯৫০-১৯৫১ বিষয়শ্রেণী:যুক্তরাজ্যের সংসদ সদস্য ১৯৪৫-১৯৫০ বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:দ্বিতীয় বিশ্বযুদ্ধে ব্রিটিশ সেনা কর্মকর্তা বিষয়শ্রেণী:রয়্যাল আর্মি সার্ভিস কোরের কর্মকর্তা বিষয়শ্রেণী:২০০২-এ মৃত্যু বিষয়শ্রেণী:১৯১০-এ জন্ম বিষয়শ্রেণী:চেডলের যুক্তরাজ্যের সংসদ সদস্য বিষয়শ্রেণী:সামাজিক গণতন্ত্রী দল (যুক্তরাজ্য) এর রাজনীতিবিদ)
মরা সুরমা নদী বাংলাদেশের উত্তর-পূর্বাঞ্চলের সুনামগঞ্জ, নেত্রকোণা ও কিশোরগঞ্জ জেলার একটি নদী। নদীটির দৈর্ঘ্য ৭২ কিলোমিটার, গড় প্রস্থ ১১৬ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক মরা সুরমা নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৬৭।   আরও দেখুন   বাংলাদেশের নদীর তালিকা  বাংলাদেশের বড় নদীসমূহ  তথ্যসূত্র  বিষয়শ্রেণী:সুনামগঞ্জ জেলার নদী বিষয়শ্রেণী:নেত্রকোণা জেলার নদী বিষয়শ্রেণী:কিশোরগঞ্জ জেলার নদী বিষয়শ্রেণী:দিরাই উপজেলা বিষয়শ্রেণী:শাল্লা উপজেলা বিষয়শ্রেণী:খালিয়াজুড়ি উপজেলা বিষয়শ্রেণী:ইটনা উপজেলা
চিপ চাপ নদী চীনের জিনজিয়াং ও ভারতের জম্মু ও কাশ্মীর রাজ্যের ওপর দিয়ে প্রবাহিত শ্যোক নদীর একটি উপনদী।   ভূগোল   চিপ চাপ নদী চীনের জিনজিয়াং অঞ্চলের দক্ষিণ থেকে ভারতের জম্মু ও কাশ্মীর রাজ্যে প্রবেশ করে সিন্ধু নদের উপনদী শ্যোক নদীতে মিলিত হয়।    বিতর্কিত অঞ্চল   চিপ চাপ নদী উপত্যকার উপরের দিকের অংশ চীনের অধিকৃত ও ভারতের দাবীকৃত আকসাই চিন অঞ্চলে অবস্থিত।  ১৯৬১ খ্রিষ্টাব্দের মে মাসে চীনের সেনাবাহিনী চিপ চাপ নদীর তীরে সেনা ছাউনি তৈরী করে।  ১৯৬১ খ্রিষ্টাব্দের নভেম্বর মাসে ভারতীয় ও চীনের সেনাবাহিনী এই অঞ্চলে যুদ্ধে লিপ্ত হয়, এবং চীনের প্রচুর সৈন্য নিহত হলে তাঁদের সৈন্যবাহিনী পিছু হটে। ১৯৬২ খ্রিষ্টাব্দে ভারত-চীন যুদ্ধ শুরু হলে চীন পুনরায় এই অঞ্চল দখল করে নেয়।    তথ্যসূত্র   বিষয়শ্রেণী:চীনের নদী বিষয়শ্রেণী:ভারতের নদী বিষয়শ্রেণী:জম্মু ও কাশ্মীরের নদী বিষয়শ্রেণী:হিমালয়
জাতীয় ক্যান্সার উত্তরজীবী দিবস হল একটি ধর্মনিরপেক্ষ ছুটির দিন, যা জুন মাসের প্রথম রবিবারে প্রথম মার্কিন যুক্তরাষ্ট্রে পালিত হয়। দিবসটি "ক্যান্সার নির্ণয়ের পরের জীবনের একটি বাস্তবতা হতে পারে,'' তা প্রদর্শন করে। "The Official Website: National Cancer Survivors Day." National Cancer Survivors Day: A Celebration of Life. 2008. The National Cancer Survivors Day Foundation. 30 June 2008 <https://www.ncsd.org/>. যদিও এটি প্রধানত মার্কিন যুক্তরাষ্ট্রে পালিত হয়। জাতীয় ক্যান্সার সারভাইভারস ডে ফাউন্ডেশন কিছু সাফল্যের সাথে অন্যান্য দেশে এর জনপ্রিয়তা বাড়ানোর চেষ্টা করছে।   তথ্যসূত্র    বহিঃসংযোগ    জাতীয় ক্যান্সার বেঁচে থাকা দিবস বিষয়শ্রেণী:স্বাস্থ্য সচেতনতা দিবস বিষয়শ্রেণী:জুন উদ্‌যাপন
তেওতা বাংলাদেশের মানিকগঞ্জ জেলার অন্তর্গত শিবালয় উপজেলার একটি ইউনিয়ন।   আয়তন    প্রশাসনিক কাঠামো   তেওতা ইউনিয়ন শিবালয় উপজেলার আওতাধীন একটি ইউনিয়ন পরিষদ।  জাতীয় সংসদের ১৬৮নং নির্বাচনী এলাকা মানিকগঞ্জ-১ এর অংশ। এ ইউনিয়নের প্রশাসনিক কার্যক্রম শিবালয় উপজেলার আওতাধীন   জনসংখ্যার উপাত্ত  ২০১১ সালের আদমশুমারি অনুযায়ী তেওতা ইউনিয়নের মোট জনসংখ্যা ১৯,৪৬৮ জন।    শিক্ষা  >তেওতা একাডেমি >জাফরগঞ্জ উচ্চ বিদ্যালয় >ষাটঘর তেওতা উচ্চ বিদ্যালয় >কাজী সফিউদ্দিন দাখিল মাদ্রাসা   যোগাযোগ ব্যবস্থা    জনপ্রতিনিধি     আরও দেখুন  শিবালয় উপজেলা মানিকগঞ্জ জেলা   তথ্যসূত্র    বহিঃসংযোগ   বিষয়শ্রেণী:শিবালয় উপজেলার ইউনিয়ন
লিয়াকত আলী খান যখন পাকিস্তানের সংবিধান প্রণয়নের জন্য প্রথম গণপরিষদে সংবিধানের লক্ষ্য ও উদ্দেশ্য সম্পর্কে একটি আদর্শ প্রস্তাব পেশ করে সেই প্রস্তাব ১৯৪৯ সালের ১২ মার্চ গণপরিষদে পাশ হয়। আদর্শ প্রস্তাবের ভিত্তিতে পাকিস্তানে ভবিষৎ সংবিধান প্রণয়নের মূলনীতি সম্পর্কে  একটি রিপোর্ট তৈরি করার জন্য সর্বদলীয় একটি কমিটি গঠন করা হয়। এই সর্বদলীয় কমিটির নাম দেয়া হয় 'মূলনীতি কমিটি'। মূলনীতি কমিটি ২৫ জন সদস্য নিয়ে গঠন করা হয়। এই কমিটির প্রয়োজনবোধে ভবিষ্যতে আরো ১০ জন সদস্য অন্তরভুক্ত করতে পারবে।  মূলনীতি কমিটির সভাপতি নিযুক্ত করা হয় গণপরিষদের সভাপতি মৌলভি তমিজ উদ্দিন খান কে এবং সহসভাপতি নিযুক্ত করা হয় পাকিস্তানের প্রধানমন্ত্রী লিয়াকত আলী খান কে। মূলনীতি কমিটিকে আবার চার ভাগে ভাগ করা হয় সংবিধান প্রনয়নের কাজকে সহজ করার উদ্দেশ্যে। চারটি সাব-কমিটি হল, ১) নির্বাচন বিষয়ক সাব-কমিটি। ২) যুক্তরাষ্ট্রীয় প্রাদেশিক সরকার বিষক সাব-কমিটি। ৩) বিচার বিভাগীয় বিষয়ক সাব-কমিটি। ৪) মৌলিক অধিকার বিষয়ক সাব-কমিটি। সাব-কমিটিকে সংবিধানে বিভিন্ন ধারায় ধর্মীয় বিষয়ে সাহায্যের জন্য আলেমদের সমন্বয়ে 'উলেমা বোর্ড' তৈরি করার জন্য প্রস্তাব দেয়া হয়।   মূলনীতি কমিটির রিপোর্ট   মূলনীতি কমিটির যুক্তরাষ্ট্রীয় ও প্রাদেশিক সরকার বিষয়ক সাব-কমিটি ১৯৫০ সালের ২৮ সেপ্টেম্বর তাদের অন্তর্তীকালীন রিপোর্ট গণপরিষদে পেশ করে। এই রিপোর্টে উপস্থাপিত বিষয় ছিল, ১) উর্দুকে পাকিস্তানের রাষ্ট্রভাষা হিসেবে স্বীকৃতি দেয়া। ২) যুক্তরাষ্ট্রীয় ব্যবস্থা গ্রহণ করা। ৩) কেন্দ্রীয় আইন সভাকে দ্বি-কক্ষ বিশিষ্ট আইনসভায় রুপান্তরিত করা। ৪) কেন্দ্রীয় আইনসভার নিন্মকক্ষে বিভিন্ন প্রদেশগুলোর জনসংখ্যার ভিত্তিতে প্রতিনিধি নির্বাচনের অধিকার প্রদান করা। ৫)  কেন্দ্রীয় আইন সভার উচ্চকক্ষে প্রতি প্রদেশ থেকে সমান প্রতিনিধিত্ব প্রদান করা। ৬) কেন্দ্রীয় আইনসভার উচ্চকক্ষ ও নিন্মকক্ষের বিরোধপূর্ণ অবস্থার সৃষ্টি হলে উভয় কক্ষের যৌথ অধিবেশনের মাধ্যমে সিদ্ধান্ত গ্রহণ করা। ৭)  কেন্দ্রীয় আইনসভার উভয় কক্ষে সমান ক্ষমতা প্রদান করা বাজেট ও অর্থবিলসহ অন্য সকল বিষয়ের ক্ষেত্রে।  মূলনীতি কমিটির রিপোর্ট প্রদানের পর পূর্ব পাকিস্তানের মানুষ প্রচন্ড বিক্ষোভ শুরু করে। যার প্রধান কারণ, পাকিস্তানের রাষ্ট্রভাষা হিসেবে উর্দূকে গ্রহণের প্রস্তাব দেয়ার মধ্য দিয়ে। এছাড়া কেন্দ্রীয় আইনসভায় পূর্ব পাকিস্তানের প্রতিনিধিগণ পশ্চিম পাকিস্তান থেকে কম হওয়ার আশঙ্কা দেখা দেয়। এর পরিপেক্ষিতে পূর্ব পাকিস্তানের রাজনৈতিক নেতাগণ আঞ্চলিক স্বায়ত্তশাসনের প্রস্তাব করে। পরিশেষে পূর্ব পাকিস্তানের প্রচন্ড বিরোধিতার কারণে প্রধানমন্ত্রী লিয়াকত আলী খান মূলনীতি কমিটির  অন্তর্বতীকালীন রিপোর্ট গণপরিষদ থেকে প্রত্যাহার করে নেয়।http://bn.banglapedia.org/index.php?title=মূলনীতি_কমিটি   তথ্যসূত্র   বিষয়শ্রেণী:পাকিস্তানের রাজনীতি বিষয়শ্রেণী:পাকিস্তান গঠনতন্ত্র বিষয়শ্রেণী:পাকিস্তানের স্বাধীনতা পরবর্তী ইতিহাস বিষয়শ্রেণী:পাকিস্তানের সংবিধান
কালাপানি বধ্যভূমি বাংলাদেশের ঢাকার মিরপুরের ১২ নম্বর সেকশনে অবস্থিত বাংলাদেশের স্বাধীনতা যুদ্ধের একটি বধ্যভূমি। বর্তমানে কালাপানির একাংশ শহীদবাগ নামে পরিচিত। ৭১ সালে স্বাধীনতার পর এই বধ্যভুমি থেকে উদ্ধার করা হয় ৮১ বস্তা লাশ।https://www.scribd.com/document/467592984/162-%E0%A6%AE%E0%A6%BF%E0%A6%B0%E0%A6%AA%E0%A7%81%E0%A6%B0%E0%A7%87%E0%A6%B0-%E0%A7%A7%E0%A7%A6%E0%A6%9F%E0%A6%BF-%E0%A6%AC%E0%A6%A7-%E0%A6%AF%E0%A6%AD%E0%A7%82%E0%A6%AE%E0%A6%BF-%E0%A6%AE%E0%A6%BF%E0%A6%B0%E0%A6%BE%E0%A6%9C-%E0%A6%AE%E0%A6%BF%E0%A6%9C%E0%A7%81-pdf  স্বাধীনতা পরবর্তীতে স্থানীয় মিলন সংঘ ক্লাবের উদ্যোগে শহীদদের স্মৃতির প্রতি শ্রদ্ধা জানিয়ে কালাপানির নাম রাখা হয়েছিল শহীদবাগ। ড. সুকুমার বিশ্বাস রচিত 'একাত্তরের বধ্যভূমি ও গণকবর' এবং মিরাজ মিজু রচিত 'মিরপুরের ১০ বধ্যভূমি' শীর্ষক বইয়ে বলা হয়, “মিরপুরের সমস্ত বধ্যভূমির মধ্যে সবচেয়ে ব্যাপক সংখ্যক লাশ পাওয়া গিয়েছিল কালাপানি বধ্যভূমি থেকে। মুক্তিযুদ্ধের সময়ে জামায়াত নেতা এ জি খান, বিহারী আখতার গুন্ডা, মাস্তানা ও সরফু গুণ্ডার নেতৃত্বে কালাপানিতে প্রতিদিনই গণহত্যা সংগঠিত হয়েছিল। এছাড়া ঢাকার অন্যান্য স্থানে হত্যা করা শহীদদের লাশও কালাপানির জলাশয়, নিচু ভূমি ও আশেপাশের বাড়ির কুয়াতে ফেলতো পাকিস্তানি সেনারা।”  কালাপানি বধ্যভূমির একাংশ জুড়ে শহীদবাগ পানির পাম্পের অবস্থান। ১৯৭২ সালের ৩০ জানুয়ারি মিরপুর মুক্তকরণের সময়ে বিহারীদের সঙ্গে সেনাবাহিনী ও পুলিশের যে যুদ্ধ হয় সেই যুদ্ধে বিহারীদের অতর্কিত হামলায় এই পানির ট্যাংকির কাছেই শহীদ হয়েছিলেন প্রখ্যাত চলচ্চিত্রকার জহির রায়হান।  গণহত্যা গবেষক ডা. এম এ হাসান ডেইলি স্টারকে বলেন, 'কালাপানির ঢাল ও কালসী গ্রামের মতো এত বৃহৎ বধ্যভূমি দেশের আর কোথাও পাওয়া যাবে না। সেখানে এতো সংখ্যক লাশ পড়ে ছিল যে তা গণনা করা সম্ভব ছিল না। কেবল সাধারণ মানুষই নয়, মিরপুর মুক্ত করতে গিয়ে আমার ভাই লেফটেন্যান্ট সেলিমসহ যে ৪১ জন সেনা সদস্য শহীদ হয়েছিলেন তাদের বেশিরভাগই ওখানে শহীদ হয়েছিলেন।https://bangla.thedailystar.net/literature/history-tradition/history/news-555956  বর্তমানে পুরো কালাপানি বধ্যভূমিতে গড়ে উঠেছে আবাসিক এলাকা, সমস্ত ঝিল, জলাশয় ও নিচু স্থান ভরাট করে উঠেছে বহুতল ভবন। পুরো এলাকা জুড়ে রয়েছে বিভিন্ন দখলদার হাউজিংয়ের অবস্থান।  তথ্যসূত্র  বিষয়শ্রেণী:বাংলাদেশের স্বাধীনতা যুদ্ধে সংঘটিত গণহত্যা বিষয়শ্রেণী:বাংলাদেশের বধ্যভূমি
দাউদ পাবলিক স্কুল এন্ড কলেজ যশোর দেশের দক্ষিণবঙ্গের অন্যতম প্রাচীন ও স্বনামধন্য শিক্ষাপ্রতিষ্ঠান। প্রতিষ্ঠানটি যশোর সেনানিবাসে অবস্থিত বাংলাদেশ সরকারের প্রতিরক্ষা মন্ত্রণালয়ের সামরিক ভূমি ও সেনানিবাস অধিদপ্তর এবং বাংলাদেশ সেনাবাহিনী কর্তৃক পরিচালিত॥   ইতিহাস  দাউদ পাবলিক স্কুল এন্ড কলেজ যা সংক্ষেপে ডিপিএসসি নামে পরিচিত।পাকিস্তান শাসনামলে ক্যান্টনমেন্ট এক্সিকিউটিভ অফিসার ও ব্যাবসায়ী দাউদ গ্রুপ অব ইন্ডাস্ট্রিস-এর সহযোগিতায় ১৯৫৯ সালের ৩ সেপ্টেম্বর বিদ্যালয়টি প্রতিষ্ঠিত হয়। ১৯৬৪ সালে এসএসসি ও ১৯৬৯-৭০ সালে এই শিক্ষাপ্রতিষ্ঠানে একাদশ-দ্বাদশ শ্রেনি চালু হয়। ১৯৮৩ সালে প্রতিষ্ঠানটি থেকে কলেজ সেকশন আলাদা হয়ে 'যশোর ক্যান্টনমেন্ট কলেজ' নামে পৃথক একটি প্রতিষ্ঠান হিসেবে আত্মপ্রকাশ করে যা পূর্বে দাউদ পাবলিক এরই কলেজ সেকশন ছিল। পরবর্তিতে পুনঃরায় দাউদ পাবলিকে কলেজ সেকশন চালু হয়। বর্তমানে দাউদ পাবলিক স্কুল এন্ড কলেজে প্রথম শ্রেনী থেকে দ্ধাদশ শ্রেনী পর্যন্ত পাঠদান করানো হয়।যশোর ইন্টারন্যাশনাল স্কুল ও দাউদ পাবলিকের ইংরেজি মাধ্যম শাখার অংশ ছিল যা বর্তমানে যশোর ইংলিশ স্কুল এন্ড কলেজ নামে পরিচিত।   ক্যাম্পাস  দাউদ পাবলিক স্কুল এন্ড কলেজ যশোর ক্যান্টনমেন্টে অবস্থিত। ১৮.৭১ একর ভূমির উপর বিদ্যালয়টি অবস্থিত। এ বিদ্যালয়ে রয়েছে ৫০০ আসন বিশিষ্ট একটি অডিটোরিয়াম, একটি গ্রন্থাগার, কম্পিউটার ল্যাব, বিভিন্ন বিষয়ের পরীক্ষাগার, ছয়টি খেলার মাঠ এবং শিক্ষার্থী পরিবহনের জন্য ৪টি বাসসহ প্রথিষ্ঠানের মোট ১২টি পরিবহন রয়েছে।প্রশাসনিককাজে ব্যবহারের জন্য ২টি মাইক্রোবাস রয়েছে।  সহপাঠ্যক্রম  এই বিদ্যালয়টি প্রতিবছর বার্ষিক ক্রীড়া প্রতিযোগিতা এবং বার্ষিক সাংস্কৃতিক অনুষ্ঠান এর আয়োজন করে থাকে। এ ছাড়া প্রায়ই বিতর্ক প্রতিযোগিতা, রচনা প্রতিযোগিতা, হাতের লেখা প্রতিযোগিতা ইত্যাদি হয়ে থাকে।alt=দাউদ পাবলিক স্কুল ক্যাম্পাস|থাম্ব|275x275পিক্সেল|দাউদ পাবলিক স্কুল ক্যাম্পাস  তথ্যসূত্র  বিষয়শ্রেণী:যশোরের বিশ্ববিদ্যালয় ও মহাবিদ্যালয় বিষয়শ্রেণী:বাংলাদেশ সেনাবাহিনীর শিক্ষাপ্রতিষ্ঠান বিষয়শ্রেণী:১৯৫৯-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৫৯-এ পূর্ব পাকিস্তানে প্রতিষ্ঠিত বিষয়শ্রেণী:যশোর সেনানিবাস
জন স্যান্ডেম্যান অ্যালেন (৩০ মে ১৮৯২ - ২৯ সেপ্টেম্বর ১৯৪৯) একজন ব্রিটিশ কনজারভেটিভ পার্টির রাজনীতিবিদ ছিলেন। তিনি ১৯৩১ থেকে ১৯৪৫ সাল পর্যন্ত বার্কেনহেড ওয়েস্টের সংসদ সদস্য (এমপি) ছিলেন। ১৯৪৫ সালের সাধারণ নির্বাচনে তিনি পূর্বে কনজারভেটিভ-অধিষ্ঠিত দক্ষিণ নরফোক নির্বাচনী এলাকায় দাঁড়িয়েছিলেন, কিন্তু লেবার প্রার্থী, ক্রিস্টোফার মেহিউ, নির্বাচনী এলাকার এমপি হিসেবে নির্বাচিত হন।   তথ্যসূত্র       বহিঃসংযোগ     বিষয়শ্রেণী:যুক্তরাজ্যের সংসদ সদস্য ১৯৩৫-১৯৪৫ বিষয়শ্রেণী:যুক্তরাজ্যের সংসদ সদস্য ১৯৩১-১৯৩৫ বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:১৯৪৯-এ মৃত্যু বিষয়শ্রেণী:১৮৯২-এ জন্ম
মাহমুদ "আল ওয়ানশ" হামদি আত্তিয়া (, ; জন্ম: ১ জুন ১৯৯৫; মাহমুদ হামদি নামে সুপরিচিত) হলেন একজন মিশরীয় পেশাদার ফুটবল খেলোয়াড়। তিনি বর্তমানে মিশরের পেশাদার ফুটবল লিগের শীর্ষ স্তর মিশরীয় প্রিমিয়ার লিগের ক্লাব জামালেক এবং মিশর জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় হিসেবে খেলে থাকেন।  ২০১৩–১৪ মৌসুমে, মিশরীয় ক্লাব তালা'ইয়া আল গাইশের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৩ মৌসুম অতিবাহিত করেছেন; তালা'ইয়া আল গাইশের হয়ে তিনি ৬৬ ম্যাচে ১টি গোল করেছেন। ২০১৬–১৭ মৌসুমে, তিনি প্রায় ০.৬ মিলিয়ন ইউরোর বিনিময়ে তালা'ইয়া আল গাইশ হতে জামালেকে যোগদান করেছেন।  তিনি ২০১৮ সালে মিশরের হয়ে আন্তর্জাতিক পর্যায়ে অভিষেক করেছেন; মিশরের জার্সি গায়ে তিনি এপর্যন্ত ৬ ম্যাচে ১টি গোল করেছেন। তিনি মিশরের হয়ে এপর্যন্ত ১টি ফিফা বিশ্বকাপ (২০১৮) এবং ১টি আফ্রিকা কাপ অব নেশন্সে (২০১৯) অংশগ্রহণ করেছেন। দলগতভাবে, হামদি এপর্যন্ত ৭টি শিরোপা জয়লাভ করেছেন, যার সবগুলো জামালেকের হয়ে জয়লাভ করেছেন।  প্রারম্ভিক জীবন মাহমুদ হামদি আত্তিয়া ১৯৯৫ সালের ১লা জুন তারিখে মিশরের কায়রোয় জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল হামদি জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত মিশর অনূর্ধ্ব-২৩ দলে স্থান পেয়েছেন।  ২০১৮ সালের ২৫শে মে তারিখে, মাত্র ২২ বছর ১১ মাস ২৩ দিন বয়সে, ডান পায়ে ফুটবল খেলায় পারদর্শী হামদি কুয়েতের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে মিশরের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ২৮ নম্বর জার্সি পরিধান করে কেন্দ্রীয় রক্ষণভাগের খেলোয়াড় হিসেবে খেলেছেন। ম্যাচটি মিশর ০০–০০ গোলের ব্যবধানে জয়লাভ করেছিল। মিশরের হয়ে অভিষেকের বছরে হামদি মাত্র ১ ম্যাচে অংশগ্রহণ করেছেন। জাতীয় দলের হয়ে অভিষেকের ২ বছর ৫ মাস ২০ দিন পর, মিশরের জার্সি গায়ে প্রথম গোলটি করেন; ২০২০ সালের ১৪ই নভেম্বর তারিখে, টোগোর বিরুদ্ধে ম্যাচের একমাত্র গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেন।  হামদি রাশিয়ায় অনুষ্ঠিত ২০১৮ ফিফা বিশ্বকাপের জন্য এক্তোর কুপেরের অধীনে ঘোষিত মিশর দলে স্থান পাওয়ার মাধ্যমে প্রথমবারের মতো ফিফা বিশ্বকাপে অংশগ্রহণ করার সুযোগ পান। তবে তিনি উক্ত বিশ্বকাপের একটি ম্যাচেও অংশগ্রহণ করেননি।  পরিসংখ্যান আন্তর্জাতিক   দল  সাল  ম্যাচ  গোল মিশর  ২০১৮  ১  ০ ২০১৯  ১  ০ ২০২০  ২  ১ ২০২১  ২  ০ সর্বমোট  ৬  ১  আন্তর্জাতিক গোল  গোল  তারিখ  মাঠ  প্রতিপক্ষ    ফলাফল  প্রতিযোগিতা   ১  ১৪ নভেম্বর ২০২০  কায়রো আন্তর্জাতিক স্টেডিয়াম, কায়রো, মিশর    ১–০  ১–০  ২০২১ আফ্রিকা কাপ অব নেশন্স বাছাইপর্ব   তথ্যসূত্র  বহিঃসংযোগ              বিষয়শ্রেণী:১৯৯৫-এ জন্ম বিষয়শ্রেণী:মিশরীয় ফুটবলার বিষয়শ্রেণী:জীবিত ব্যক্তি বিষয়শ্রেণী:মিশরীয় প্রিমিয়ার লিগের খেলোয়াড় বিষয়শ্রেণী:ফুটবল সেন্ট্রাল ডিফেন্ডার বিষয়শ্রেণী:২০১৮ ফিফা বিশ্বকাপের খেলোয়াড় বিষয়শ্রেণী:২০২০ গ্রীষ্মকালীন অলিম্পিকের ফুটবলার বিষয়শ্রেণী:২০১৯ আফ্রিকা কাপ অব নেশন্সের খেলোয়াড় বিষয়শ্রেণী:মিশরের আন্তর্জাতিক ফুটবলার বিষয়শ্রেণী:২০২১ আফ্রিকা কাপ অব নেশন্সের খেলোয়াড় বিষয়শ্রেণী:মিশরের অলিম্পিক ফুটবলার বিষয়শ্রেণী:জামালেক স্পোর্টিং ক্লাবের খেলোয়াড় বিষয়শ্রেণী:মিশরীয় পুরুষ ফুটবলার
সন্তোষ চৌধুরি (জন্ম ৫ অক্টোবর ১৯৪৪) ভারতীয় জাতীয় কংগ্রেসের একজন ভারতীয় রাজনীতিবিদ ছিলেন। ২০০৯ সালে হোশিয়ারপুর লোকসভা কেন্দ্র থেকে তিনি ভারতের সংসদ সদস্য পদে নির্বাচিত হন। পূর্বে তিনি ১৯৯২ এবং ১৯৯৯ সালে পাঞ্জাবের ফিল্লাউর লোকসভা কেন্দ্র থেকে নির্বাচিত হন। তিনি সাফাই কর্মচারী জাতীয় কমিশনের চেয়ারপারসন ছিলেন।   তথ্যসূত্র  বহিঃসংযোগ Profile on Lok Sabha website  বিষয়শ্রেণী:পাঞ্জাব, ভারতের ভারতীয় জাতীয় কংগ্রেসের রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:১৯৪৪-এ জন্ম বিষয়শ্রেণী:পঞ্চদশ লোকসভার সদস্য বিষয়শ্রেণী:ত্রয়োদশ লোকসভার সদস্য বিষয়শ্রেণী:দশম লোকসভার সদস্য বিষয়শ্রেণী:পাঞ্জাব, ভারতের রাজনীতিতে নারী বিষয়শ্রেণী:পাঞ্জাব, ভারতের লোকসভা সদস্য বিষয়শ্রেণী:২০শ শতাব্দীর ভারতীয় নারী রাজনীতিবিদ বিষয়শ্রেণী:২১শ শতাব্দীর ভারতীয় নারী রাজনীতিবিদ বিষয়শ্রেণী:জলন্ধর জেলার ব্যক্তি বিষয়শ্রেণী:লোকসভার নারী সদস্য
শ্যাম বিহারী রাম একজন ভারতীয় রাজনীতিবিদ। তিনি ২০১০ বিহার বিধানসভা নির্বাচনে জনতা দল (ইউনাইটেড)-এর সদস্য হিসেবে চেনারি আসন থেকে নির্বাচিত হয়েছিলেন।    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:বিহার বিধানসভার সদস্য বিষয়শ্রেণী:জনতা দল (সংযুক্ত) এর রাজনীতিবিদ বিষয়শ্রেণী:বিহারের ভারতীয় জনতা পার্টির রাজনীতিবিদ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:রোহতাস জেলার ব্যক্তি বিষয়শ্রেণী:বিহার বিধানসভার সদস্য ২০১০-২০১৫ বিষয়শ্রেণী:বিহারের বহুজন সমাজ পার্টির রাজনীতিবিদ
/*  */ .release-timeline { 	float: right !important; /* Minerva uses !important */ 	clear: right !important; /* Minerva uses !important */ 	width: auto !important; /* Minerva uses !important */ 	flex: 1 1 100%; 	margin: 0 0 .3em 1em; 	padding: .75em 1em; 	font-size: 80%; 	line-height: .9; 	border-collapse: separate; 	border-spacing: 0 1px; 	background-color: transparent; }  .rt-left { 	float: left !important; /* Minerva uses !important */ 	clear: left !important; /* Minerva uses !important */ 	margin: 0 1em 0 .3em; }  .release-timeline > caption { 	padding: .4em .4em .2em; 	font-size: 112.5%; 	text-align: center; 	white-space: nowrap; 	display: table-caption; }  @media (max-width: 720px) { 	.release-timeline { 		width: 100% !important; 		float: none; /* don't assume Minerva is the only small skin */ 		clear: both; 		box-sizing: border-box; 		margin: 0 0 .3em 0; 	} 	 	.release-timeline > caption { 		white-space: normal; 	} }  .release-timeline .rt-subtitle { 	padding-top: .3em; 	font-size: 90%; 	font-weight: normal; }  .release-timeline td, .release-timeline th { 	border: none; 	padding: .4em; 	background: none; 	font: inherit; 	color: inherit; }  .release-timeline td { 	text-align: left; }  .release-timeline th { 	text-align: right; }  .release-timeline .rt-first { 	padding: .4em .4em .2em; }  .release-timeline .rt-next, .release-timeline .rt-last { 	padding: .2em .4em; }
পু আর রোথুয়ামা হলেন মিজোরামের একজন রাজনীতিবিদ যিনি ভারতীয় সংসদের নিম্নকক্ষ ৬ষ্ঠ লোকসভা এবং ৭ম লোকসভায় মিজোরামের প্রতিনিধিত্বকারী সাংসদ ছিলেন। তিনি প্রথমে মিজো পিপলস কনফারেন্স পার্টির সদস্য ছিলেন কিন্তু পরে নিজেকে পার্টির প্রেসিডেন্ট থেনফুঙ্গা সাইলোর সাথে বিচ্ছিন্ন করে ফেলেন।    তথ্যসূত্র   বিষয়শ্রেণী:মিজোরামের লোকসভা সদস্য বিষয়শ্রেণী:আইজলের ব্যক্তি বিষয়শ্রেণী:ষষ্ঠ লোকসভার সদস্য বিষয়শ্রেণী:সপ্তম লোকসভার সদস্য বিষয়শ্রেণী:মিজো ব্যক্তি
ব্রেন্ডন নিউবি (, ; জন্ম: ৯ সেপ্টেম্বর ১৯৯৬) হলেন একজন প্রজাতন্ত্রী আয়ারল্যান্ডীয় পেশাদার ফ্রিস্টাইল স্কিয়ার। তিনি বিভিন্ন আন্তর্জাতিক প্রতিযোগিতায় ফ্রিস্টাইল স্কিইংয়ের হাফপাইপ বিভাগে আয়ারল্যান্ডের প্রতিনিধি হিসেবে প্রতিদ্বন্দ্বিতা করে থাকেন।  নিউবি আয়ারল্যান্ডের হয়ে ২০১৮ এবং ২০২২ শীতকালীন অলিম্পিকে অংশগ্রহণ করেছেন।  প্রারম্ভিক জীবন ব্রেন্ডন নিউবি ১৯৯৬ সালের ৯ই সেপ্টেম্বর তারিখে আয়ারল্যান্ডের কর্কে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন নিউবি আয়ারল্যান্ডের প্রতিনিধি হিসেবে ২০২২ শীতকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।  তিনি ফ্রিস্টাইল স্কিইংয়ে পুরুষদের হাফপাইপ প্রতিযোগিতায় অংশগ্রহণ করেছিলেন। প্রতিযোগিতাটির বাছাইপর্বে তিনি সর্বোচ্চ ৪৭.০০ পয়েন্ট করতে সক্ষম হয়েছিলেন, যার ফলে বাছাইপর্ব থেকেই তাকে বিদায় নিতে হয়েছিল।  তথ্যসূত্র  বহিঃসংযোগ     বিষয়শ্রেণী:১৯৯৬-এ জন্ম বিষয়শ্রেণী:জীবিত ব্যক্তি বিষয়শ্রেণী:প্রজাতন্ত্রী আয়ারল্যান্ডীয় পুরুষ ফ্রিস্টাইল স্কিয়ার বিষয়শ্রেণী:আয়ারল্যান্ডের অলিম্পিক ফ্রিস্টাইল স্কিয়ার বিষয়শ্রেণী:২০২২ শীতকালীন অলিম্পিকের ফ্রিস্টাইল স্কিয়ার বিষয়শ্রেণী:২১শ শতাব্দীর মার্কিন পুরুষ ক্রীড়াবিদ
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  ~মহীন (আলাপ) ১৬:৩১, ৭ মার্চ ২০২৪ (ইউটিসি) শাহ জালাল উচ্চ বিদ্যালয়   – (অপসারণের প্রস্তাবনা দেখুনলগ দেখুন) () উল্লেখযোগ্য বা ঐতিহ্যবাহী কোনো মাধ্যমিক বিদ্যালয় নয়। নিবন্ধে যথেষ্ট তথ্য নেই। উল্লেখযোগ্য প্রচার নেই। অর্ঘ্য বড়ুয়া (আলাপ) ০৮:৪৬, ২৫ ফেব্রুয়ারি ২০২৪ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
তাজুল হোসেন বাংলাদেশের স্বাধীনতা যুদ্ধের একজন প্রবীণ সৈনিক এবং বাংলাদেশের প্রথম স্বাস্থ্য সচিব ছিলেন।   তিনি ইন্ডিপেন্ডেন্ট বিশ্ববিদ্যালয়, বাংলাদেশের ট্রাস্টি বোর্ডের সদস্য ছিলেন।   জীবনের প্রথমার্ধ  হোসেন ১৯২০ সালে ব্রিটিশ ভারতের কুমিল্লা জেলায় জন্মগ্রহণ করেন। তিনি ১৯৪০-এর দশকের প্রথম দিকে কলকাতা ও ঢাকায় তাঁর ডাক্তারি অধ্যয়ন শেষ করেন এবং মানবেন্দ্রনাথ রায়ের সাথে যুক্ত হন।    কর্মজীবন  হোসেন নিউইয়র্ক ইউনিভার্সিটি মেডিকেল সেন্টারে স্নাতকোত্তর পড়াশোনা করেন।  হোসেন বাংলাদেশের মুক্তিযুদ্ধে সংগঠক হিসেবে দায়িত্ব পালন করেন।  বাংলাদেশের স্বাধীনতার পর হোসেন দেশের প্রথম স্বাস্থ্য সচিব নিযুক্ত হন।  তিনি নিউইয়র্ক টাইমসের  সাথে কথা বলেছেন যখন  বাংলাদেশে জন্মনিয়ন্ত্রণের গুরুত্ব সম্পর্কে দেশে প্রতি মিনিটে সাতটি জন্ম হয়।  তিনি বাংলাদেশ কৃষক শ্রমিক আওয়ামী লীগের কেন্দ্রীয় কমিটির সদস্য ছিলেন যখন আওয়ামীলীগ ১৯৭০ এর প্রথম দশকে ক্ষমতায় ছিল।   তথ্যসূত্র   বিষয়শ্রেণী:বাংলাদেশ কৃষক শ্রমিক আওয়ামী লীগের কেন্দ্রীয় কমিটির সদস্য বিষয়শ্রেণী:মৃত্যুর সাল অনুপস্থিত বিষয়শ্রেণী:কুমিল্লা জেলার ব্যক্তি বিষয়শ্রেণী:১৯৪০-এ জন্ম বিষয়শ্রেণী:মুক্তিবাহিনীর কর্মকর্তা বিষয়শ্রেণী:বাংলাদেশী সরকারি চাকরিজীবী